पाएं अपने शहर की ताज़ा ख़बरें और फ्री ई-पेपरडाउनलोड करें
महामारी के मद्देनजर लगाए गए कोरोना कर्फ्यू के दौरान क्लीनिक पर सोशल डिस्टेंसिंग का पालन न होने का ऊमरी थाना पुलिस द्वारा जिले में पहला मामला दर्ज किया गया है। इसके साथ ही पुलिस द्वारा जन जागरूकता अभियान भी चलाया जा रहा है। इसमें प्रेक्टिशनर्स के साथ- साथ आमजन को भी जागरूक किया जा रहा है। बताया गया है कि ऊमरी कस्बे में कनावर रोड स्थित क्लीनिक पर मरीजों के बीच सोशल डिस्टेंसिंग के नियम का पालन नहीं किया जा रहा था।
इसको लेकर जब संचालक रामकुमार पुत्र रामाश्रय यादव से सवाल किया गया तो वह संतोषप्रद उत्तर नहीं दे सका। इस स्थिति में सहायक उप निरीक्षक रामनरेश तोमर की रिपोर्ट पर मामला दर्ज किया गया है। इसी प्रकार लहार थाना पुलिस द्वारा रविंद्र सिंह पुत्र मुन्नालाल कुशवाह निवासी वार्ड क्रमांक 7 के विरुद्ध कोरोना कर्फ्यू की अवधि में दुकान खोलने और सोशल डिस्टेंसिंग का पालन न किए जाने का मामला दर्ज किया है। पुलिस ने लोगों से संक्रमण काल में सावधानी बरतने का आग्रह किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn